
РЕПУБЛИКА СРБИЈА
КОМИСИЈА ЗА АКРЕДИТАЦИЈУ ИПРОВЕРУ КВАЛИТЕТА
Број:612-00-01019/2016-06
18.11.2016. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10, 93/12, 99/14, 45/15, 68/15) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25,101/12-I-26, 13/14), Комисија за акредитацију и проверу квалитета, на седници одржаној 18.11.2016. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19][bookmark: _GoBack]Утврђује се да АЛФА БК УНИВЕРЗИТЕТ са седиштем у Палмира Тољатија 3, БЕОГРАД, ПИБ: 104555105, Матични број: 17670972,  испуњава прописане стандарде за акредитацију студијског програма МАС1 - АНГЛИСТИКА-ЛИНГВИСТИКА         у оквиру поља друштвено-хуманистичких наука и то за 20 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа АЛФА БК УНИВЕРЗИТЕТ са седиштем у Палмира Тољатија 3, БЕОГРАД, је дана 28.04.2016. године поднела захтев за акредитацију студијског програма МАС1 - АНГЛИСТИКА-ЛИНГВИСТИКА у оквиру поља друштвено-хуманистичких наука под бројем 612-00-01019/2016-06. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25,101/12-I-26, 13/14).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установеАЛФА БК УНИВЕРЗИТЕТ и предлог одлуке, достављени су Комисији за акредитацију и проверу квалитета.
Основни квантитативни подаци о програму су следећи:
1.            Назив дипломе:	Мастер филолог	
2.	Да ли је у складу са листом НСВО?	Да	
3.	Да ли је приложена Одлука Сената универзитета о прихватању програма?	Да	
4.	Датум када је програм прихваћен од стране Сената: 23.3.2016. Сенат АЛФА БК универзитета	
5.	Трајање програма=	1 година	
6.	Број ЕСПБ бодова=	60 ЕСПБ	
7.	Број студената који се уписује на прву годину=	20	
8.	Просечан број часова активне наставе недељно по години:		
	1. семестар	 8.00 +  8.00 +  0.00 +  4.00 = 20.00, 30.00	
	2. семестар	 2.00 +  2.00 +  0.00 + 16.00 = 20.00, 30.00	
9.	Распоред предмета по семестрима и годинама студија је јасан, разумљив и у складу са стандардима.
10.	Проценти предмета по категоријама  за ОАС и ОСС програме:		
	АО =	8.33%	
	ТМ =	20.83%	
	НС =	37.50%	
	СА =	33.33%	
11.	Проценат изборности на програму =55.00%	
12.	Број наставника на студијском програму = 4	
	Број наставника са пуним радним временом = 4	
	Број радних књижица = 4	
13.	Број сарадника на студијском програму=	3	
	Број сарадника са пуним радним временом =3	
	Број радних књижица = 3	
14.	Просечно оптерећење наставника на програму=	 3.08 / 3.08	
15.	Просечно оптерећење наставника на установи=	6.37	
16.	Просечно оптерећење сарадника на програму= 	 1.78 / 2.67	
17.	Просечно оптерећење сарадника на установи= 	10.85	
18.	Проценат наставе на програму коју држе наставници са пуним р.вр.=	100.00	
19.	Број библиотечких јединица релевантних за студијски програм = 625	
20.	Број уџбеника =44	
21.	Укупан број акредитованих студената =1380	
Одузети су студенти са програма ОАС Финансије (на даљину) -480
22.	Бруто простор у установи=	2860,77	
	Просечан бруто простор по студенту = 2,07 kvm 
23.	Број чланова комисије за контролу квалитета = 7	

СТАНДАРД 1. СТРУКТУРА СТУДИЈСКОГ ПРОГРАМА
Мастер академске студије англистике – лингвистика трају годину дана, односно два семестра. На мастер академске студије могу се уписати студенти који су завршили четворогодишње основне академске студије из англистике или енглеског језика и књижевности и других сродних програма, односно сакупили 240 ЕСПБ. По завршетку академских студија другог степена студенти стичу звање мастер филолог. 
Бодовна вредност ових студија је 60 бодова по европском систему преношења бодова, или 30 по семестру. Студијски програм се састоји из три обавезна курса, два изборна блока, студијског истраживачког рада и завршног мастер радa. Обавезни курсеви обухватају предмете: Методологија лингвистичких истраживања, Академско писање и Контрастивна језичка истраживања. Из сваког од два изборна блока студенти бирају по један предмет (изборни блок 1: Семантика и Лексикологија; изборни блок 2: Прагматика и анализа дискурса, Социолингвистика и Методичкe теорије у филологији). Бодовна вредност сваког предмета приказана је у наставном програму студија и у наставним плановима и програмима сваког предмета.
Студијски програм садржи све законом предвиђене елементе (назив и циљеве студијског програма; врста студија и исход процеса учења; академски, односно научни назив; услове за упис на студијски програм; листу обавезних и изборних предмета; начин извођења студија; бодовну вредност сваког предмета исказану у складу са европским системом преноса бодова (ЕСПБ).

СТАНДАРД 2. СВРХА СТУДИЈСКОГ ПРОГРАМА
Мастер академске студије англистике представљају својеврсну надградњу образовања стеченог на основним академским студијама англистике, али, за разлику од основних студија, студентима омогућују, како својом структуром тако и садржајима које нуде, даље и уже образовање у области англистичке лингвистике. 
Сврха програма је јасно и недвосмислено формулисана и у складу је са мисијом и циљевима високошколске установе.

СТАНДАРД 3. ЦИЉЕВИ СТУДИЈСКОГ ПРОГРАМА
Мастер академске студије англистике – лингвистике имају за циљ да студентима пруже могућност да стекну адекватна научна и стручна знања и вештине неопходна како за квалитетнији и успешнији рад у струци, тако и за даље академско образовање и научно-истраживачки рад. 
Циљеви реализације студијског програма су јасно формулисани и усклађени су за задацима и циљевима установе.

СТАНДАРД 4. КОМПЕТЕНЦИЈЕ ДИПЛОМИРАНИХ СТУДЕНАТА
Прецизно су дефинисане опште и предметно специфичне способности које студенти стичу савладавањем студијског програма. Наведене опште и предметне компетенције које студенти стичу савладавањем студијског програма као и поступци и услови за њихово стицање, у складу су са структуром, обимом и садржајем студијског програма. Дефинисани услови који су неопходни за завршавање студија и добијање дипломе доступни су на увид јавности и у потпуности су усклађени са циљевима, садржајем и обимом студијског програма.

СТАНДАРД 5. КУРИКУЛУМ
Курикулум студијског програма Мастер академске студије англистике – лингвистика  садржи предмете из области лингвистике, студијски истраживачки рад и завршни Мастер рад. 
У првом семестру студенти слушају два обавезна предмета (Методологију лингвистичких истраживања и Академско писање), и из два изборна блока бирају по један изборни предмет у зависности од избора области из које ће писати Мастер рад. 
У другом семестру студенти слушају предмет Контрастивна језичка истраживања као још један обавезни предмет, раде Студијски истраживачки рад и завршни Мастер рад. Укупан број бодова по семестру је 30.
Одбрана Мастер радa носи 15 ЕСПБ, након чега студент испуњава све потребне услове за стицање звања Мастер филолог.
Распоред предмета по семестрима и годинама студија је јасан, разумљив и у складу са стандардима.
Структура курикулума обухвата коректно дефинисане описе предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама,  предусловима   за   похађање   предмета,   садржајем предмета,  препорученом литературом, методама извођења наставе, начином провере знања и оцењивања.

СТАНДАРД 6. КВАЛИТЕТ, САВРЕМЕНОСТ И МЕЂУНАРОДНА УСАГЛАШЕНОСТ СТУДИЈСКОГ ПРОГРАМА
Понуђени програм је целовит, свеобухватан, нуди савремена стручна знања у областима које подразумева припрема будућих васпитача деце јасленог узраста. Литература уз наведене предмете је савремена и релевантна. Програм је усклађен са најмање три слична студијска програма из Европског образовног простора.
У погледу форме и садржаја, као и у погледу услова уписа, трајања студија, стицања дипломе и начина студирања програм мастер академских студија англистике – лингвистике сличан је са великим бројем студијских програма на иностраним високошколским установама, а овде су издвојена четири таква програма у Европи:
· Мастер студије енглеске лингвистике (Нове апликације и интернационална комуникација),Универзитет Компултенсе у Мадриду, Шпанија, Филолошки факултет (60ЕСПБ)
· Мастер студије енглеског језика: Језици и културе у контакту, Универзитет Саламанке, Шпанија, Одсек за енглеску филологију (60ЕСПБ)
· Mастер академске студије енглеске филологије, Универзитет Летоније у Риги, Филозофски факултет (120 ЕСПБ)
· Дипломски студиј лингвистике, Свеучилиште у Задру, Хрватска, Одјел за лингвистику (120 ЕСПБ).

СТАНДАРД 7. УПИС СТУДЕНАТА
На Мастер академске студије англистике – лингвистика могу да се упишу студенти који су завршили четворогодишње Основне академске студије из Англистике или Енглеског језика и књижевности, односно сакупили 240 ЕСПБ. На Мастер студије је предвиђен упис 20 студената према ранг-листи која се формира на основу просечне оцене са основних академских студија. 
На Мастер академске студије англистике – лингвистика могу да се упишу и студенти са других сродних програма при чему се услови за упис утврђују према важећем студијском програму МАС Англистика.
Услови за упис студената на студијски програм је регулисан Статутом (Прилог 7. 3.), а операционализован у Прилозима 7.1, 7.2. Планирани број студената на студијском програму за који се тражи акредитација је у складу са расположивим кадровским и просторним могућностима факултета.

СТАНДАРД 8. ОЦЕЊИВАЊЕ И НАПРЕДОВАЊЕ СТУДЕНАТА
Студенти напредују кроз студијски програм полагањем испита појединачних предмета. Сви предмети се полажу после наставе у једном семестру. Успешност студента у савлађивању одређеног предмета континуирано се прати током наставе и изражава се поенима. Максималан број поена који студент може да оствари на предмету је 100.  Студент стиче поене на предмету кроз рад у настави,  испуњавањем предиспитних обавеза  и полагањем испита.

СТАНДАРД 9. НАСТАВНО ОСОБЉЕ
За реализацију студијског програма Мастер академских студија Англистике – лингвистика број наставника стално запослених на Алфа БК универзиту одговара потребама студијског програма, броју предмета и броју часова на тим предметима. Наставу на Мастер академским студијама изводи укупно 5 наставника (2 ванредна професора и 3 доцента) и 2 асистента. Сви наставници и сарадници су стално запослени на Алфа БК универзитету.
Установа је приложила све неопходне податке о наставном особљу, који укључују књигу наставника, радне књижице, уговоре и сагласности. Укупан број ангажованих наставника и сарадника задовољава потребе извођења овог студијског програма. Такође, компетенције наставника су на задовољавајућем нивоу. Број наставника запослених са пуним радним временом на институцији је у складу са постављеним стандардом.

СТАНДАРД 10. ОРГАНИЗАЦИОНА И МАТЕРИЈАЛНА СРЕДСТВА
Установа је за спровођење студијског програма обезбедила неоходна организациона и материјална средства. У питању је простор који по величини и техничким карактеристика одговара потребама. Материјална средства која обухватају информатичку опрему, књиге и уџбенике су на задовољавајућем нивоу и у складу са стандардом.

СТАНДАРД 11. КОНТРОЛА КВАЛИТЕТА
Установа редовно прати квалитет студијског програма кроз периодичну спољашњу и унутрашњу проверу. Контрола квалитета студијског програма се обавља у унапред одређеним временским периодима који су предвиђени за самовредновање и спољашњу проверу квалитета. Факултет интерно обезбеђује квалитет кроз успостављене механизме система менаџмента квалитета, путем интерне провере и у том процесу студенти имају активну улогу.
Установа има формирану комисију за контролу квалитета у коју су укључени и представници студената.

Поткомисија на основу увида у документацију установе и извештаја рецензената, утврдила је да студијски програм испуњава стандарде у погледу квалитета, прописане Правилником о стандардима и поступку за акредитацију високошколских установа и студијских програма, предлаже Комисији да донесе решење о акредитацији.
Имајући у виду предлог поткомисије, заснован на испуњености стандардаза акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Kомисија за акредитацију и проверу квалитета, утврдила је да високошколска установа АЛФА БК УНИВЕРЗИТЕТ за студијски програм МАС1 - АНГЛИСТИКА-ЛИНГВИСТИКА у оквиру поља друштвено-хуманистичких наука испуњава стандардe у погледу квалитета студијског програма прописане Правилником о стандардима и поступку за акредитацију високошколских установа и студијских програма.








Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

Координатор поткомисије:

_______________________
Проф.др Данијел Цвјетићанин

Члан поткомисије:

________________________
Проф.др Мирко Савић

Члан поткомисије:

________________________
Проф.др Биљана Предић


	








ПРЕДСЕДНИК

Проф. др Ћемал Долићанин





	[image: Mali grb Srbije A4.JPG]
РЕПУБЛИКА СРБИЈА
КОМИСИЈА ЗА АКРЕДИТАЦИЈУ ИПРОВЕРУ КВАЛИТЕТА
Број: 612-00-01019/2016-06
18.11.2016. године
Б е о г р а д
	






УВЕРЕЊЕ
О АКРЕДИТАЦИЈИ СТУДИЈСКОГ ПРОГРАМА




[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]АЛФА БК УНИВЕРЗИТЕТ са седиштем у Палмира Тољатија 3, БЕОГРАД, ПИБ: 104555105, Матични број: 17670972, испуниo је стандарде прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25,101/12-I-26, 13/14), за акредитацију студијског програма МАС1 - АНГЛИСТИКА-ЛИНГВИСТИКА у оквиру поља друштвено-хуманистичких наука и то за 20 студената у седишту.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10, 93/12, 99/14, 45/15, 68/15).

- високошколској установи
- архивиКАПК

